Dyre
        
         (dansk adelsslekt)
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Dyre var en dansk adelsslekt. Slektens eldste kjente mann, Offe Dyre, er nevnt i historiske kilder i 1208. En jysk gren kan føres tilbake til Jens Lagesen til Tirsbæk, nevnt 1406–1432. Fra hans sønnesønn Iver Clausen stammer den eldre linjen, som døde ut i 1718.
Fra en annen sønnesønn, Vincens Iversen til Tirsbæk (død 1497), som var gift med Kirsten Tygesdatter Lunge, stammer den yngre Lunge-slekt. Vincens Iversens søster Mette Iversdatter Dyre (ca. 1460–ca. 1527) var først gift med den norske riksråden Anders van Bergen, deretter med Knut Alvsson, og til sist med den svenske riksforstander Svante Nilsson Sture.Navnet Dyre ble også brukt som tilnavn (ofte arvelig) i flere andre danske adelsslekter i middelalderen (Due). Les mer i Store norske leksikon Due – danske adelsslekter Lunge adel Danmarks historie